**Osmislio: Miroslav Klobučar, ravnatelj OŠ Pantovčak**

**Suradnice u provođenju aktivnosti: vjeroučiteljice Marija Magić i s. Monika Brčić**

**Molitveni mlin**

**aktivnost za 1. razred (uz modifikaciju za sve razrede)**

 Aktivnost je za vjeronauk osmislio ravnatelj OŠ Pantovčak, a u vremenu kada je krenula nastava na daljinu.

 Ideja je da se učenici potaknu na molitvu uz upotrebu digitalnih medija. Naravno najvažnije od svega je da se dnevno sjete **izmoliti** molitve koje su naučili, a **nakane** se svaki tjedan u dogovoru s vjeroučiteljicama osmišljvaju.

 Važno je i to da se **cijeli dan**, tj. onoliko koliko traje nastava na HRT3 (od 9.00 – 17.00) moli. Učenici su raspoređeni **u tablicama** sa svojim vremenom molitve i uz tablicu dobivaju **popratno pismo** u kojem je objašnjen zadatak. U molitvi sudjeluju svi učenici od 1. - 8.razreda. (Tablica je primjer za prve razrede, ostali razredi imaju za prijedlog molitve koje uče u tim razredima)

**Pismo učenicima i roditeljima:**

Dragi učenici,

 pred vama je zadatak koji ćemo nazvati molitveni mlin. Molimo za suzbijanje koronavirusa, za naše najbliže i uspjeh nastave na daljinu.

 Desno od vašeg imena je početno vrijeme od tri minute molitve. Važno je da baš u to vaše vrijeme izmolite predložene molitve. Predlažem da si stavite podsjetnik na mobitel.

 Ponedjeljkom, srijedom i petkom molite Oče naš, utorkom i četvrtkom Anđele čuvaru, a vikendom Slava ocu... Određenu molitvu izmolite onoliko puta koliko uspijete u tri minute.

 Ukoliko se budete pomolili na ovaj način i u vaše vrijeme, cijeli dan, od 8:00 do 17:00 sati bit će ispunjen molitvom!



 Uz tjedne zadatke, roditelji mailom (u nižim razredima), a u višim razredima učenici dobivaju i nakane na koje su pozvani moliti u tom tjednu.

**Tablica u koju se upisuju imena učenika i njihovo vrijeme za molitvu:**

|  |
| --- |
|  Molitva je najmoćnije sredstvo u borbi protiv svakoga zla, pa tako i protiv ovoga virusa. Sklopimo na tri minute svoje ruke i uputimo dragom Isusu molitve koje smo naučili – Oče naš i Anđele čuvaru – za suzbijanje koronavirusa, za naše najbliže i uspjeh nastave na daljinu.  |
| IME | PREZIME | SATI |
|  |  | 10:33 |
|  |  | 10:36 |
|  |  | 10:39 |
|  |  | 10:42 |
|  |  | 10:45 |
|  |  | 10:48 |
|  |  | 10:51 |
|  |  | 10:54 |
|  |  | 10:57 |
|  |  | 11:00 |
|  |  | 11:03 |
|  |  | 11:06 |
|  |  | 11:09 |
|  |  | 11:12 |

Drugi tjedan je prvoj i drugoj nakani dodana i ova nakana: očuvanje dragog nam Grada od potresa i da svi uspijemo sve ovo zajedno uz Božju pomoć izdržati.